CELEX: C2006/212/58
Language: et
Date: 2006-09-02 00:00:00
Title: Kohtuasi T-171/06: 22. juunil 2006 esitatud hagi — Laytoncrest Limited versus Siseturu Ühtlustamise Amet — Erico (TRENTON)

2.9.2006   
            
            
               ET
            
            
               Euroopa Liidu Teataja
            
            
               C 212/32
            
         22. juunil 2006 esitatud hagi — Laytoncrest Limited versus Siseturu Ühtlustamise Amet — Erico (TRENTON)
   (Kohtuasi T-171/06)
   (2006/C 212/58)
   Hagiavaldus esitati kreeka keeles.
   Pooled
   
      Hageja: Laytoncrest Limited (London, Ühendkuningriik) (esindaja: advokaat N. K. Dontas)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Erico International Corporation (esindaja: Gille Hrabal Struck Neidlein Prop Roos, Düsseldorf, Saksamaa)
   Hageja nõuded
   
               —
            
            
               tühistada teise apellatsioonikoja 26. aprilli 2006. aasta otsus asjas R-406/2004-2;
            
         
               —
            
            
               saata asi sisuliseks arutamiseks Siseturu Ühtlustamise Ameti apellatsioonikodadele;
            
         
               —
            
            
               mõista kohtukulud välja Siseturu Ühtlustamise Ametilt ja Erico International Corporation'ilt juhul, kui ta menetlusse astub.
            
         Väited ja peamised argumendid
   
      Ühenduse kaubamärgi taotleja: Laytoncrest
   
      Asjaomane ühenduse kaubamärk: sõnamärk TRENTON kaupadele klassides 7, 9 ja 11 — taotlus nr 2 298 438
   
      Vastulause aluseks oleva kaubamärgi või tähise omanik: Erico International Corporation
   
      Vastulause aluseks olev kaubamärk või tähis: sõnamärk LENTON kaupadele klassides 6 ja 7
   
      Vastulausete osakonna otsus: jätta vastulause rahuldamata. Mõista kohtukulud välja vastulause esitajalt.
   
      Apellatsioonikoja otsus: lõpetada apellatsiooni- ja vastulausemenetlus hageja poolt asjaomase kaubamärgi registreerimise taotluse vaikimisi tagasivõtmise tõttu.
   
      Õiguslikud alused: Nõukogu määruse nr 40/94 artikli 44 ja artikli 61 lõike 1 ning komisjoni rakendusmääruse nr 2868/95 eeskirja 50 lõike 1 rikkumine. Hageja väidab, et vaidlustatavas otsuses tõlgendati alusetult asjaomase kaubamärgi registreerimise taotluse tagasivõtmisena asjaolu, et ta ei osalenud vastulause- ja apellatsioonimenetluses, märkides, et apellatsioonikoda oleks pidanud jätkama menetlust ja tegema sisulise otsuse, hoolimata sellest, et hageja ei esitanud märkusi.
   Kaitseõiguse tagamise üldise õiguspõhimõtte ja õiguse olla ära kuulatud vastavalt määruse nr 40/94 artiklile 73 ja rakendusmääruse nr 2868/95 eeskirjale 54, mille kohaselt apellatsioonikoda oleks pidanud andma hagejale võimaluse avaldada oma seisukoht enne, kui tema kahjuks otsus tehti, rikkumine.
   Määruse nr 40/79 artikli 74 lõike 1 rikkumine. Hageja väidab, et apellatsioonikoda ületas oma pädevust ja kuritarvitas oma volitusi järeldades, et hageja oli vaikimisi kogu registreerimise taotluse tagasi võtnud.